**TÖÖVÕTULEPING NR ……..**

**SAKU VALLAVALITSUS**, registrikood 75019738, aadress Juubelitammede tee 15, Saku alevik, Saku vald, 75501, Harju maakond, mida esindab valla põhimääruse vallavanem Marti Rehemaa, edaspidi tellija, ühelt poolt

 ja

**………………….,** registrikood ………………………………, mida esindab …………….. alusel ……………., edaspidi töövõtja, teiselt poolt,

edaspidi eraldi nimetatud poolvõi ühiselt nimetatud pooled**,**

sõlmisid käesoleva lepingu (edaspidi leping) alljärgnevas:

**1. Lepingu dokumendid**

Poolte õigused ja kohustused on määratud lepinguga, selle lisade ning muudatustega. Lepingu lahutamatuteks osadeks on väikehanke „Saku mõisapargi tiigi setetest puhastamine“ alusdokumendid.

**2. Lepingu ese ja üldtingimused**

2.1. Väikehanke objektiks on tööde teostamine, milleks on Saku mõisapargi kinnistul asuva tiigi (aadress Juubelitammede tee 2/4/, Saku alevik, Saku vald) setetest puhastamine (edaspidi töö) vastavalt lepingule ja tehnilisele kirjeldusele (lepingu lisa 1).

2.2. Lepingus kokkulepitud töömaht on kindlaks määratud hanke tehnilises kirjelduses ja lepingus kokkulepitud maksumus on kindlaks määratud töövõtja pakkumuses (lepingu lisa 2).

2.3. Lepingu tõlgendamisel lähtuvad pooled VÕS § 29 sätestatust.

**3. Tasu ja töö eest tasumise kord**

3.1. Tellija kohustub tasuma lepingu kohaselt teostatud töö eest tasu **……………..** (………………………….) eurot, millele lisandub käibemaks 20% summas **…………….** (……………………………eurot, kokku **………………** (……………………………..) eurot.

3.2. Töö eest tasumine toimub peale töö teostamist pärast töö üleandmise-vastuvõtmise

akti allkirjastamist mõlemalt poolt 14 (neljateistkümne) päeva jooksul arve esitamisest.

3.3. Tasu maksmisega viivitamise korral on tellija töövõtja nõudmisel kohustatud maksma töövõtjale viivist null koma null viis (0,05%) protsenti viivituses olevalt summalt iga viivituses oldud kalendripäeva eest.

**4. Tööde teostamise tähtaeg**

4.1. Tööd peavad olema teostatud hiljemalt **15.05.2022.**

4.2. Pooled võivad kirjaliku kokkuleppega muuta tööde teostamise tähtaega, kui:

4.2.1. tööde teostamist takistab vääramatu jõud (rikkumise vabandatavus, VÕS § 103);

4.2.2. tööde teostamise tähtaeg lükkub edasi tellijapoolsete lepinguliste kohustuste rikkumise tõttu;

4.2.3 ilmnevad objektiivsed asjaolud mida pooled ei osanud lepingu sõlmimisel ette näha.

**5. Tellija õigused ja kohustused**

5.1. Tellija kohustub:

5.1.1. andma viivitamatult töövõtjale kas töövõtja taotlusel või tellija algatusel juhiseid ja informatsiooni, kui see on vajalik lepingu kohaseks täitmiseks.

5.2. Tellijal on õigus:

5.2.1.saada informatsiooni ja kontrollida töö teostamise käiku;

5.2.2.esitada töövõtjale pretensioon ja/või leppetrahvi nõue kuni 10% ulatuses lepingu maksumusest kümne (10) tööpäeva jooksul arvates päevast, mil tellija sai teada, et tööd ei teostatud lepingu kohaselt, va leppetrahvi nõue seoses töö üleandmise tähtajast mittekinnipidamisega. Leppetrahvi nõude seoses töö üleandmise tähtajast mittekinnipidamisega võib tellija esitada 45 (neljakümne viie) kalendripäeva jooksul arvates üleandmise tähtaja möödumisest.

**6. Töövõtja õigused ja kohustused**

6.1. Töövõtja kohustub:

6.1.1 teostama töö lepingus ettenähtud tingimustel, hankima kogu vajaliku tööjõu, materjalid ja töövahendid, et saavutada kokkulepitud töö ja andma töö üle tellijale tähtaegselt;

6.1.2. viivitamatult informeerima tellijat asjaoludest, mis takistavad töö teostamist vastavuses lepinguga;

6.1.3. juhul, kui töö teostamine või valmis töö ei vasta lepingule, viima omal kulul töö vastavusse sellele esitatud nõuetega või hüvitama tellijale selleks tehtud kulutused.

6.2. Töövõtjal on õigus:

6.2.1. pikendada töö teostamise tähtaega selle aja võrra, mil tellija viivitab oma lepingu punktis 5.1. toodud kohustuste täitmisega;

6.2.2. esitada arve teostatud töö eest, kui tellija ei ole viie (5) tööpäeva möödumisel arvates töö üleandmisest esitanud pretensiooni seoses töö teostamisega või valmis tööle.

**7. Töö üleandmine**

7.1. Töö antakse üle tellija ja töövõtja esindajate poolt allkirjastatud üleandmise-vastuvõtmise aktiga, mis vormistatakse hiljemalt lepingu punktis 4.1 märgitud tähtpäevaks.

**8. Töövõtja vastutus**

8.1. Tellijal on õigus lepingust ühepoolselt ennetähtaegselt taganeda, kui töövõtja rikub oluliselt lepingut. Oluliseks lepingurikkumiseks loetakse muuhulgas, kuid mitte ainult:

8.1.1. kui lepingu täitmise käigus ilmneb, et töö täitmine või töö ei vasta lepingule;

8.1.2. kui töövõtja on viivitanud töö üleandmisega rohkem kui kolmkümmend (30) kalendripäeva.

8.2. Tellija taganemisõiguse tekkimisel saadab tellija töövõtjale nõude heastada rikkumine kümne (10) tööpäeva jooksul. Kui töövõtja nimetatud tähtaja jooksul rikkumist ei heasta, võib tellija lepingust taganeda, saates töövõtjale sellekohase kirjaliku teate.

8.3. Kui tellija taganeb lepingust ennetähtaegselt seoses töövõtja poolse rikkumisega, ei ole töövõtjal õigust nõuda lepingu järgse tasu maksmist.

**9. Tellija vastutus**

9.1. Töövõtjal on õigus lepingust ühepoolselt ennetähtaegselt taganeda, kui tellija rikub oluliselt lepingut. Oluliseks lepingurikkumiseks loetakse muuhulgas, kuid mitte ainult:

9.1.1. töö teostamise alustamiseks vajalike dokumentide jms esitamata jätmine.

9.2. Töövõtja taganemisõiguse tekkimisel saadab töövõtja tellijale nõude heastada rikkumine kümne (10) tööpäeva jooksul. Kui tellija nimetatud tähtaja jooksul rikkumist ei heasta, võib töövõtja lepingust taganeda, saates tellijale sellekohase kirjaliku teate.

**10. Rikkumise vabandatavus**

10.1. Pooled ei vastuta lepingu rikkumise eest, kui rikkumine oli vabandatav (vääramatu jõu mõju, VÕS § 103).

**11. Lepingu kehtivus ja muutmine**

11.1. Leping jõustub arvates sõlmimise kuupäevast ning kehtib kuni poolte lepinguliste kohustuste täieliku täitmiseni või lõppemiseni muul alusel.

11.2. Lepingu muudatused ja täiendused jõustuvad vastava lepingu lisa allakirjutamise momendist, kui lisas pole sätestatud teisiti.

11.3 Töövõtja kohustub alustama tööga hiljemalt kahe (2) nädala jooksul peale lepingu sõlmimist. Töövõtja kohustub valminud objekti Tellijale vastuvõetavalt üle andma hiljemalt 31.oktoobriks 2021.

**12. Teated**

12.1. Pooled edastavad lepinguga seotud teated e-posti teel lepingus märgitud aadressidel või numbritel, va juhtudel, kui lepingus on teate edastamiseks ette nähtud kirjalik vorm.

12.2. Kirjalik teade saadetakse poole lepingus märgitud või poole poolt lepingu kehtivuse ajal teatatud aadressil. Kirjalik teade loetakse teise poole poolt kättesaaduks, kui postitamisest on möödunud viis (5) kalendripäeva. E-postiga saadetud kirjalik teade peab olema digitaalselt allkirjastatud. E-postiga saadud kirjaliku teate kättesaamise kohta tuleb saajal saata saatjale kinnistus teate kättesaamise kohta.

**13. Poolte esindajad lepingu täitmisel**

13.1. Tellija esindajaks lepingu täitmisel on ehitus- ja planeerimisteenistuse juht Maire Laur, telefon +372 671 2422, e-post maire.laur@sakuvald.ee.

13.2. Töövõtja esindajaks lepingu täitmisel on …………. ……………… …………., tel + 372 ………………., e-post: …………………

13.3. Punktis 13 nimetatud poolte esindajatel on lepingu täitmise käigus õigus esitada vastastikku järelepärimisi lepingu täitmisel vajaliku informatsiooni ja dokumentatsiooni osas, kontrollida lepingu täitmise käiku, küsida juhiseid, allkirjastada lepingu täitmise käigus koostatavaid akte, pretensioone ja muid dokumente, samuti teha muid lepingus sätestamata toiminguid, mis on vajalikud lepingu eesmärgi saavutamiseks.

13.4. Kui pool muudab oma esindajat lepingu täitmisel, tuleb sellest teatada teisele poolele e-posti teel.

**14. Lõppsätted**

14.1. Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele Harju Maakohtus.

14.2. Leping on koostatud eesti keeles ja allkirjastatakse digitaalselt. Lepingu viimasena digitaalallkirjastanu edastab koheselt allkirjastatud lepingu teisele lepingu poolele.

**15. Lisad**

15.1. Lisa 1 – Tehniline kirjeldus;

15.2. Lisa 2 – Töövõtja pakkumus.

**16. Poolte rekvisiidid**

**Tellija: Töövõtja:**

Saku Vallavalitsus ………..

Juubelitammede tee 15, Saku …………………….

75501, Saku vald, Harju maakond …………………….

Reg nr 75019738 Reg nr …………….

Tel +372 671 2431 Tel +372 ………….

E-post: saku@sakuvald.ee E-post: ……………